У складу са чланом 8., став 1. Пословника Савета за здравље Градске општине Младеновац, Савет за здравље на седници, одржаној 26.12.2024. године, доноси

**ПЛАН РАДА САВЕТА ЗА ЗДРАВЉЕ**

**ГРАДСКЕ ОПШТИНЕ МЛАДЕНОВАЦ**

**ЗА 2025. ГОДИНУ**

У 2025. години Савет за здравље Градске општине Младеновац, бавиће се следећим питањима:

**1.** У складу са чл. 20. Пословника о раду Савета за здравље Општине Младеновац, Савет ће разматрати приговоре о повреди појединачних права пацијената на основу достављених и прикупљених доказа и утврђених чињеница;

**2.** У складу са чл. 42. Закона о правима пацијената ("Сл. гласник РС", бр. 45/2013 и 25/2019 - др. закон) и чл. 21., став 1. Пословника о раду Савета за здравље, Савет ће разматрати и одлучивати о поднетим тромесечним, шестомесечним и годишњим извештајима поднетим од стране саветника за заштиту права пацијената;

**3.** Ради обавештености становништва Општине Младеновац, Савет ће преко службеног сајта Општине Младеновац редовно обавештавати јавност о свом раду, како би становништво Општине могло остварити своје законом утврђено право обраћања Савету за здравље;

**4.** Пратиће и анализирати рад, организацију, ресурсе и коришћење здравствене заштите у здравственим установама на примарном (Дом здравља и Апотека) и секундарном (Болнице) нивоу, као и вршити процену доступности и приступачности здравствене заштите, те предлагати мере за заштиту и промоцију права пацијената;

**5.** Пратиће спровођење Плана јавног здравља за територију градске општине Младеновац за период 2021 - 2026. године (усвојен Одлуком Скупштине градске општине Младеновац, бр. I-00-06-1-40/1/2021 од 24.12.2022. године) и иницирати посебне програме и пројекте из области јавног здравља и

**6.** Поднеће Годишњи извештај, о свом раду и предузетим мерима за заштиту права пацијената, Већу Градске општине Младеновац; министарству надлежном за послове здравља, као и Заштитнику грађана.

**САВЕТ ЗА ЗДРАВЉЕ ГРАДСКЕ ОПШТИНЕ МЛАДЕНОВАЦ**

Број III-01-180-19/1/2024, 26.12.2024. године

**Председник Савета за здравље,**

**др Витомир Исаиловић**